钦定古今图书集成/明伦汇编/官常典/第602卷 > 谢忱
## 钦定古今图书集成/明伦汇编/官常典/第602卷 > 谢忱

按《金华府志》：“忱字惟寿，永康人。贡入太学，领应天乡
荐，登永乐壬辰进士，授监察御史。遇事敢言，不避权
贵。九为巡按，讦奸禁暴，无所假借，人称谢阎王汉府。
谋不轨，廉得其实，以闻，命剿之，赐反属男女吴德等
四人。因忤尚书蹇义，升四川按察司佥事。岁歉，民多
抵法，忱悯之，为求可生之途。适地方多虎患，示以得”
虎皮三者免一命，人争捕之，于是虎患息而民命以
全。卒于官，归葬日，行李萧然。